**KUUENDA KOOSSEISU**

**MÄÄRUS**

### Haapsalu, 21. detsember 2012 nr

 Eelnõu

**Haapsalu linna 2013. aasta eelarve**

Määrus kehtestatakse kohaliku omavalitsuse korralduse seaduse § 22 lg 1 p 1 ja 8, lg 3, kohaliku omavalitsuse üksuse finantsjuhtimise seaduse § 5, § 23 lg 2, Haapsalu põhimääruse § 12 lg 1 p 1 ning Haapsalu Linnavolikogu 27.04.2012 määruse nr 56 „Haapsalu linna finantsjuhtimise kord“ alusel.

§ 1. Kinnitada Haapsalu linna 2013. aasta eelarve vastavalt lisadele 1-5 järgmiselt:

1. Osa 1. Põhitegevuse tulud summas 9 534 518 eurot;
2. Osa 2. Põhitegevuse kulud summas 9 170 290 eurot;
3. Osa 3. Investeerimistegevus summas -447 798 eurot;
4. Osa 4. Finantseerimistegevus summas -62 553 eurot;
5. Osa 5. Likviidsete varade muutus summas -146 123 eurot;
6. Põhitegevuse kulude jaotus tegevusalade järgi summas 9 720 208 eurot.

§ 2. Lubada Haapsalu Linnavalitsusel suunata kulusid ümber eelarve tegevusala siseselt kontoklasside 15, 41, 45, 50, 55, 60, 65 lõikes.

§ 3. Lubada linna allasutustel kaupade ja teenuste müügist eelarvest ülelaekunud tulusid kasutada allasutuse eelarveaasta majandamiskulude katteks.

§ 4. Lubada linnavalitsusel 2013. aasta eelarveperioodil kasutada arvelduskrediiti maksimaalselt summas 320 000 eurot.

§ 5. Lubada linnavalitsusel sihtotstarbeliselt laekunud tulude arvelt katta vastavaid kulusid jooksval eelarveaastal. Laekunud sihtotstarbelistest tuludest ja tehtud kulutustest informeerida volikogu kaks korda aastas.

§ 6. Linnavolikogu kantseleil avaldada teade määruse vastuvõtmise kohta ajalehes Lääne Elu ja Haapsalu linna kodulehel.

§ 7. Määrus jõustub avaldamisega Riigi Teatajas.

Jaanus Karilaid

Volikogu esimees